google/wiki40b huggingface dataset:
Αταλάντη (μυθολογία)

Ο μύθος

Κόρη του Σχοινέα (γιου του Αθάμαντα) και της Κλυμένης (κόρης του Μινύου). Η Αταλάντη ήταν ωραιότατη, αλλά και περίφημη δρομέας. Απέφευγε τη συναναστροφή με άλλες παρθένες και τρόμαζε στην ιδέα του γάμου. Επειδή όμως πολλοί ζητούσαν να την παντρευτούν, εκείνη δήλωσε ότι θα παντρευόταν εκείνον που θα κατάφερνε να την παραβγεί σε αγώνα δρόμου και ότι θα φόνευε στη συνέχεια τον όποιον ηττημένο από αυτήν. Αν και οι όροι ήταν βαρείς, πολλοί ήταν και οι μνηστήρες και ως εκ τούτου πολλά υπήρξαν και τα θύματα. Μέχρι που τη νίκησε ο Ιππομένης ή ο Μελανίων, που το κατόρθωσε χάρη σε τρία μήλα των Εσπερίδων που είχε λάβει ως δώρο από τη θεά Αφροδίτη, με τη ρητή εντολή να τα χρησιμοποιήσει μόνο όταν θα κινδύνευε να χάσει στον αγώνα, ρίχνοντας ένα ένα πλάγια. Πράγματι η Αταλάντη, πιστεύοντας ότι σίγουρα θα νικήσει, λοξοδρομούσε κάθε φορά για να κυνηγήσει το μήλο.
Έτσι μετά τη νίκη του ο Ιππομένης νυμφεύθηκε την Αταλάντη, αλλά το ερωτικό τους πάθος ήταν τόσο έντονο που χρησιμοποίησαν ως ερωτική κλίνη αυτό το ιερό δάσος της θεάς Ήρας. Μόλις το αντελήφθη η Ήρα, δεν άργησε να δείξει την αγανάκτησή της, μεταμορφώνοντας τους δύο εραστές σε ζεύγος λεόντων… εξαιρώντας τους έτσι από της αρχαίας ηθικής τάξεως των πραγμάτων.
Τη διήγηση αυτού του μύθου μας διέσωσε ο Ησίοδος στους καταλόγους του. Εκτός όμως από αυτόν, υπήρχαν και άλλοι μύθοι, με διάφορες παραλλαγές. Όπως ότι η Αταλάντη συμμετείχε σε κυνήγι του Καλυδώνιου κάπρου, όπου και πέτυχε να λαβώσει πρώτη το ζώο και να λάβει σε αναγνώριση το δέρμα του ζώου από τον Μελέαγρο.
Ο δεύτερος αυτός μύθος μάλλον πρόκειται για συγχώνευση δύο μύθων με συνώνυμες ηρωίδες η μία κυνηγός και η άλλη δρομέας. Η κυνηγός ζούσε στα Αρκαδικά όρη και ανήκε στην ακολουθία της Άρτεμης, φερόμενη ως κόρη του Μαίναλου ή του Ιάσιου (του Άργους) (Οδύσσεια Σ 246). Σχετικά με τη δεύτερη μάλιστα, μυθολογείται ότι ο πατέρας της διαψευσθείς ότι θα αποκτούσε γιο, την άφησε πολύ μικρή στο βουνό, όπου την υιοθέτησε και τη μεγάλωσε μια αρκούδα. Αργότερα την πήραν κάποιοι κυνηγοί κι έζησε καιρό μαζί τους, μαθαίνοντας έτσι ότι χρειάζεται το κυνήγι. Έτσι έμμεσα αλλά σαφέστατα ο μύθος μας δίνει την Αταλάντη αυτή ως προστατευόμενη της Αρτέμιδας, χωρίς καν να αναφέρει τη θεά, και όπως φυσικά και αναμενόμενο η Αταλάντη συνεχίζει να ζει ως προστατευόμενή της, χωρίς να θέλει να την αγγίξει άνδρας (το μόνο κοινό με τη συνώνυμό της, τη δρομέα).
Λέγεται ακόμη πως η κυνηγός είχε τοξεύσει και σκοτώσει τους δύο Κένταυρους Υλαίο και Φοίκο όταν αυτοί προσπάθησαν κάποτε να τη βιάσουν. Παρά ταύτα η Αταλάντη αυτή παντρεύτηκε τον Μελανίωνα, ο οποίος και εκείνος δεν ήθελε να ακούσει για γάμο. Σε συνάντησή τους όμως, το κοινό αυτό παράδοξο, τους έκανε να αισθανθούν μεταξύ τους έλξη και τελικά να ενωθούν. Από τον γάμο αυτό φέρεται να γεννήθηκε ο Παρθενοπαίος.
Κυβίστηση

Η κυβίστηση (κοινώς αποκαλούμενη και κωλοτούμπα) είναι άσκηση γυμναστικής αλλά και είδος ακροβατικού.
Κατά την κωλοτούμπα ο δρων στηρίζεται αρχικά με το κεφάλι και τα χέρια στο έδαφος σε πρόσθια θέση και στη συνέχεια δίνει ώθηση ώστε το κάτω μέρος του σώματος να περάσει πάνω από το κεφάλι -το οποίο πάντα βρίσκεται σε επαφή με το έδαφος- και να καταλήξει στο έδαφος σε ύπτια θέση.
Van Canto

Ιστορία

Το πρώτο άλμπουμ του συγκροτήματος A Storm to Come, κυκλοφόρησε αμέσως μετά την δημιουργία της μπάντας από την General Schallplatten. Περιέχει επτά κομμάτια, όπως επίσης και επανεκτελέσεις γνωστών κομματιών όπως το "Battery" των Metallica και το "Stora Rövardansen" από την ταινία Ronja Rövardotter. Για τα κομμάτια "The Mission", "Battery", και "Rain" κυκλοφόρησαν επίσης και βίντεο κλιπ.
Στις 30 Σεπτεμβρίου του 2007, ανακοινώθηκε η συνεργασία τους με τον ντράμερ Bastian Emig, ο οποίος αντικατέστησε τον Dennis Strillinger στο συγκρότημα. Τον Δεκέμβριο του 2007, οι Van Canto υπέγραψαν συμβόλαιο με την δισκογραφική εταιρία Gun Records/Sony BMG. Επίσης τον Δεκέμβριο το συγκρότημα ανακοίνωσε την συμμετοχή του στο γερμανικό φεστιβάλ Wacken Open Air που έγινε το 2008. Το συγκρότημα επίσης ανακοινωσε ότι ξεκινούσε την ηχογράφηση του δεύτερού τους άλμπουμ με τίτλο |Hero". Το Hero κυκλοφόρησε τελικά στις 26 Σεπτεμβρίου του 2008 με παραγωγό τον Charlie Bauerfeind.
Οι Van Canto πραγματοποίησαν μία περιοδεία στην Λατινική Αμερική για την προώθηση του δίσκου τους από τις 23 Ιουνίου έως τις 2 Ιουλίου του 2008, με επίκεντρο την Βραζιλία που είναι η πατρίδα του Ingo Sterzinger. Αμέσως μετά το συγκρότημα επέστρεψε στην Γερμανία για να εμφανιστεί στο φεστιβάλ Wacken Open Air 2008. Στις 8 Αυγούστου του 2008 ένα νέο τραγούδι, το "Speed of Light", κυκλοφόρησε ως single. Για το ίδιο τραγούδι κυκλοφόρησε και το αντίστοιχο βίντεο κλιπ.
Στο τέλος του 2009, οι Van Canto ξεκίνησαν την ηχογράφηση του τρίτου τους δίσκους στα Twilight Hall Studios, με την Napalm Records. Ο δίσκος αρχικά είχε ανακοινωθεί πως θα περιείχε περίπου 11 τραγούδια, λιγότερες επανεκτελέσεις απ´ότι το Hero και μερικά bonus tracks. Κυκλοφόρησε παγκοσμίως στις αρχές του 2010, που συνέπεσε με την παγκόσμια κυκλοφορία των δύο προηγούμενων δίσκων τους. Ο τίτλος του δίσκου, όπως ανακοινώθηκε και στην επίσημη ιστοσελίδα του Nuclear Blast, είναι  Tribe of Force. Αποτελείται από 13 κομμάτια, δύο εκ των οποίων είναι επανεκτελέσεις("Master of Puppets" των Metallica και "Rebellion" των Grave Digger). Επίσης σε τρία τραγούδια υπήρξαν και συμμετοχές άλλων καλλιτεχνών: του Victor Smolski (από τους Rage) που συμμετέχει στο κομμάτι "One to Ten", του Tony Kakko (από τους Sonata Arctica) που εμφανίζεται στο κομμάτι "Hearted" και του Chris Boltendahl (των Grave Digger) που συμμετέχει στο κομμάτι "Rebellion".
Οι Van Canto έχουν επίσης συμμετάσχει στις δισκογραφικές δουλειές άλλων συγκροτημάτων όπως οι Blind Guardian και οι Grave Digger αλλά και στον δίσκο της Tarja Turunen με τίτλο What Lies Beneath (στο τραγούδι "Anteroom of Death").
Στις 21 Σεπτεμβρίου του 2010 ανακοινώθηκε ότι συμφώνησαν να δημιουργήσουν ένα μουσικό βίντεο για το δημοφιλές MMO RPG παιχνίδι Runes of Magic 
Στις 17 Φεβρουαρίου του 2011 ανακοινώθηκε ότι το συγκρότημα ξεκινούσε την ηχογράφηση του νέου τους δίσκου. Στις 22 Σεπτεμβρίου του 2011, κυκλοφόρησε ο τέταρτος δίσκος του συγκροτήματος με τίτλο Break the Silence. Περιέχει συνολικά 10 τραγούδια και τρία bonus tracks.
The Process of Belief

Στην ποπ κουλτούρα

Το "Sorrow" κυκλοφόρησε ως διαθέσιμο για κατέβασμα στα παιχνίδια Rock Band, Rock Band 2,Guitar Hero: Warriors of Rock .
Σανγκίθα Κρις

Πρώτα χρόνια

Η Σανγκίθα γεννήθηκε στην Τσενάι στους Σανθαράμ και Μπανουμάθι, στις 21 Οκτωβρίου 1978. Ο παππούς της, Κ. Ρ. Μπαλάν είναι παραγωγός ταινιών, παράγοντας περισσότερα από 20 ταινίες στα ταμίλ. Επίσης ο πατέρας της παρήγαγε αρκετές ταινίες, και έχει δύο αδέλφια. Είναι επίσης χορεύτρια του Μπαρατανατγιάμ.

Καριέρα

Ξεκίνησε την καριέρα της στα τέλη της δεκαετίας του 1990, αρχίζοντας σε μια ακυκλοφόρητη ταινία του Βενκάτ Πράμπου με τίτλο Poonjolai. Αλλά τελικά το ντεμπούτο της έγινε στην ταινία Gangotri στα Μαλαγιαλάμ, μια ταινία πολιτικού θρίλερ με υψηλό προϋπολογισμό. Στη συνέχεια έπαιξε μικρούς ρόλους σε επιτυχημένες ταινίες όπως Καλοκαίρι Στη Βηθλεέμ, Kaadhale Nimmadhi κλπ. Έπαιξε επίσης στην ταινία Ezhupunna Tharakan, καθώς και ένα μικρό ρόλο στη ταινία Sradha. Επίσης ανέλαβε μικρούς ρόλους στις ταινίες Khadgam και Pithamagan κερδίσει τα βραβεία Filmfare στα Τελούγκου και Ταμίλ.

Τηλεόραση

Είναι κριτής στην τηλεοπτική εκπομπή του Βιτζάι Jodi No. 1. Ήταν από τους τρεις κριτές μαζί με τους Σιλαμπαρασάν και Σουνταράμ στην ίδια εκπομπή στη δεύτερη σεζόν, και κριτής με τους Τζίβα και Αϊσουάργια Ντανούς στην τρίτη σεζόν.
Ήταν προσκεκλημένη κριτής στο διαγωνισμό χορού "Ντουλ", που πραγματοποιήθηκε στη Σιγκαπούρη το 2008.

Προσωπική ζωή

Παντρεύτηκε τον τραγουδιστή Κρις στις 1 Φεβρουαρίου 2009 στο Ναό Αρουνατσαλεσουαράρ στο Θιρουβανναμαλάι, στον οποίο συμμετείχαν αρκετές προσωπικότητες του κινηματογράφου. Το ζευγάρι έχει μια κόρη, τη Σιβίγια που γεννήθηκε το 2012.
1747 Ράιτ

Φυσικά χαρακτηριστικά

Η μέση διάμετρος του Ράιτ εκτιμάται σε 6,35 ± 0,6 χιλιόμετρα. O φασματικός τύπος του είναι A (κατά Tholen) ή SI (κατά SMASSII), ενώ το γεωμετρικό άλβεδό του είναι 0,2005 ± 0,043. Ο Ράιτ περιστρέφεται γύρω από τον εαυτό του μία φορά κάθε 5 ώρες 17 λεπτά και 23 δευτερόλεπτα.
Σαμπίνο Αράνα

Βιογραφία

Γόνος οκογένειας Καρλιστών, δεν κατάφερε να ολοκληρώσει τις πανεπιστημιακές του σπουδές στη Βαρκελώνη και από το 1882 αφιερώθηκε στη μελέτη της βασκικής γλώσσας, ιστορίας και νομοθεσίας. Το 1892 εξέδοσε το δοκίμιο Bizkaya por su independencia, το ιδρυτικό κείμενο του βασκικού εθνικισμού όπου γινόταν αναφορά σε τέσσερις μάχες (φανταστικές και πραγματικές) όπου η Βασκονία αντιμετώπισε την Καστίλη. Ξεκίνησε την πολιτική του σταδιοδρομία με τον δημόσιο λόγο του στο Λαρασάμπαλ με κοινό υποστηρικτές των παραδοσιακών βασκικών νόμων, στιγμή που υιοθέτησε το σύνθημα Jaungoikua eta Lagi-Zarra (Θεός και Παλαιός Νόμος) ως περίληψη των ιδεών του (υπέρ του ρωμαιοκαθολικισμού και των παραδοσιακών βασκικών νόμων). Ίδρυσε διάφορες εφημερίδες και το πολιτισμικό κέντρο Euskeldun Batzokija και το 1895 το Βασκικό Εθνικιστικό Κόμμα, του οποίου υπήρξε πρόεδρος μέχρι το 1903.
Κύριος παράγοντας της ωρίμανσης των εθνικιστικών ιδεών του Αράνα υπήρξε η εισροή μεγάλου αριθμού μη βασκόφωνων μεταναστών στη Χώρα των Βάσκων που ανέτρεψε την παραδοσιακή κοινωνική δομή της Βασκονίας και οι πρόσφατοι Καρλικοί Πόλεμοι που είχαν ως αποτέλεσμα τον περιορισμό των παραδοσιακών βασκικών νόμων από τη, φιλελεύθερα διακείμενη, ισπανική μοναρχία. Ο εθνικισμός του Αράνα στάθηκε ενάντια του φιλελεύθερου ισπανικού κράτους, του εκβιομηχανισμού, των ιδεών του σοσιαλισμού και της οποιασδήποτε απομάκρυνσης από τις παραδοσιακές αξίες της περιοχής και την καθολική εκκλησία και βλέποντας στο βασκικό έθνος (Euzkadi) ένα ρομαντικού τύπου υποκείμενο. Το 1898 εκλέχθηκε σύμβουλος στο επαρχιακό συμβούλιο της Βισκαΐας, υιοθετώντας πιο φιλελεύθερες ιδέες όπως την αποδοχή του εκβιομηχανισμού και την απόρριψη της ανεξαρτησίας της Βασκονίας προωθώντας ένα πιο ρεζιοναλιστικό προφίλ αντίστοιχο της Ρεζιοναλιστικής Λίγας της Καταλονίας. Απεβίωσε στην ηλικία των 38 ετών.
1496 Τούρκου

Φυσικά χαρακτηριστικά

Τα φυσικά χαρακτηριστικά του Τούρκου είναι άγνωστα. Ο Τούρκου περιστρέφεται γύρω από τον εαυτό του μία φορά κάθε 6 ώρες και 28 λεπτά.
Πρωτάθλημα καλαθοσφαίρισης Α1 εθνικής κατηγορίας ανδρών 2010-2011

Το Πρωτάθλημα καλαθοσφαίρισης Α1 εθνικής κατηγορίας ανδρών 2010−11 ήταν το 25ο από την καθιέρωση της Α1 εθνικής κατηγορίας και το 19ο επαγγελματικό που διοργάνωσε ο ΕΣΑΚΕ. Για 9η συνεχόμενη χρονιά και για 32η συνολικά, πρωταθλητής αναδείχτηκε ο Παναθηναϊκός, «σπάζοντας» στην τελική σειρά των play off την έδρα του Ολυμπιακού, ο οποίος είχε καταταγεί πρώτος στην κανονική περίοδο του πρωταθλήματος και μάλιστα αήττητος.
Στα χαρακτηριστικά της χρονιάς υπήρξε ο για πρώτη φορά στην ιστορία της ΑΕΚ υποβιβασμός της στην Α2 εθνική κατηγορία, η επιστροφή του ΠΑΟΚ στην Ευρωλίγκα μετά από 11 χρόνια, αλλά και το προβληματικό ξεκίνημα της αγωνιστικής περιόδου, καθώς απήργησε το μεγαλύτερο μέρος των μελών του συνδικαλιστικού οργάνου των αμειβομένων καλαθοσφαιριστών (ΠΣΑΚ) την πρώτη αγωνιστική.
Λούκα Γκουαντανίνο

Πρώτα χρόνια

Ο Γκουαντανίνο γεννήθηκε το 1971 στο Παλέρμο από Ιταλό πατέρα και Αλγερινή μητέρα και πέρασε το μεγαλύτερο μέρος της παιδικής του ηλικίας στην Αιθιοπία όπου ο πατέρας του δίδασκε Ιταλικά και Ιστορία. Σπούδασε λογοτεχνία στο Πανεπιστήμιο του Παλέρμο καθώς και Ιστορία και Κριτική του Κινηματογράφου στο Πανεπιστήμιο Σαπιέντσα Ρώμης, γράφοντας την διπλωματική του μάλιστα πάνω στον Αμερικανό σκηνοθέτη Τζόναθαν Ντέμι.

Καριέρα

Ο Γκουαντανίνο έκανε το σκηνοθετικό του ντεμπούτο με την ταινία μεγάλου μήκους The Protagonists (1999). Το 2002 σκηνοθετεί το ντοκιμαντέρ Mundo Civilizado το οποίο παρουσιάστηκε στο Φεστιβάλ του Λοκάρνο το 2003, ενώ τον επόμενο χρόνο το ντοκιμαντέρ του Cuoco Contadino παρουσιάστηκε το Φεστιβάλ Κινηματογράφου της Βενετίας.
Το 2004 σκηνοθέτησε την ταινία Melissa P. η οποία όταν προβλήθηκε στην Ιταλία κατατάχθηκε πρώτο στο ιταλικά ταμεία με έσοδα πάνω από 7 εκατομμύρια ευρώ.
Το 2009 έγραψε και σκηνοθέτησε το Είμαι ο Έρωτας (Io sono l'amore), με πρωταγωνίστρια την Βρετανίδα, βραβευμένη με Όσκαρ ηθοποιό, Τίλντα Σουίντον. Η ταινία λαμβάνει χώρα στο Μιλάνο γύρω στο έτος 2000 και ακολουθεί μια οικογένεια υψηλής αστικής τάξης κατά την διάρκεια αλλαγών στις ζωές και τις περιουσίες τους λόγω της επίδρασης των δυνάμεων του πάθους. Πρόκειται για το πρώτο μέρος της τριλογία του "Desire" όπως την ονόμασε ο ίδιος ο Γκουαντανίνο, που προηγείται του Κάτω από τον ήλιο (2015) και το Να με Φωνάζεις με τ' Όνομά σου (2017).
Το 2015, ο Γκουαντανίνο σκηνοθέτησε το ερωτικό θρίλερ Κάτω από τον ήλιο, βασισμένο την ταινία του Ζακ Ντερέ Η πισίνα (1969) με την Τίλντα Σουίντον, τον Ματίας Σένερτς, τον Ρέιφ Φάινς και την Ντακότα Τζόνσον. Η ταινία έκανε πρεμιέρα στο 72ο Φεστιβάλ Κινηματογράφου της Βενετίας, όπου ήταν υποψήφια στο κύριο διαγωνιστικό κομμάτι.
Η επόμενη ταινία του Γκουαντανίνο ήταν το Να με Φωνάζεις με τ' Όνομά σου (2017), μια προσαρμογή του μυθιστορήματος του Αντρέ Άσιμαν με το ίδιο όνομα, με πρωταγωνιστές τους Άρμι Χάμερ και Τίμοθι Σαλαμέ. Τα γυρίσματα πραγματοποιήθηκαν στην Κρέμα της Ιταλίας τον Μάιο και τον Ιούνιο του 2016 και η ταινία έκανε το ντεμπούτο της στο Φεστιβάλ Κινηματογράφου Sundance του 2017.
Το Σεπτέμβριο του 2015, ο Γκουαντανίνο ανακοίνωσε στο 72ο Φεστιβάλ Κινηματογράφου της Βενετίας τα σχέδιά του να σκηνοθετήσει μια νέα έκδοση της ταινίας Σασπίρια (1977) του Ντάριο Αρτζέντο με τους τέσσερις κύριους ηθοποιούς του Κάτω από τον ήλιο. Στις 23 Νοεμβρίου 2015, ο Γκουαντανίνο επιβεβαίωσε ότι η Τίλντα Σουίντον και η Ντακότα Τζόνσον θα εμφανιστούν στην ταινία. Τα γυρίσματα ξεκίνησαν στην Ιταλία τον Οκτώβριο του 2016 και ολοκληρώθηκαν στις 10 Μαρτίου 2017 στο Βερολίνο.

Προσωπική ζωή

Ο Γκουαντανίνο είναι ανοιχτά ομοφυλόφιλος. Ζει και εργάζεται σε ένα παλάτι του 17ου αιώνα στην καρδιά της Κρέμα, μιας πόλης που απέχει σαράντα λεπτά από το Μιλάνο.
2141 Συμφερόπολη

Φυσικά χαρακτηριστικά

Ο φασματικός τύπος της Συμφερόπολης είναι SI. Η Συμφερόπολη περιστρέφεται γύρω από τον εαυτό της μία φορά κάθε 14 ώρες και 57 λεπτά.
Ρουμανικές βουλευτικές εκλογές, 2008

Στις βουλευτικές εκλογές, οι οποίες διεξήχθησαν στις 30 Νοεμβρίου 2008 στη Ρουμανία, οι Σοσιαλδημοκράτες προέβαλαν ως νικητές. Το Δημοκρατικό Φιλελεύθερο Κόμμα συγκέντρωσε λίγο περισσότερο από το 30% των ψήφων. Τρίτο κόμμα ήρθε το κυβερνών Κόμμα των Εθνικοφρόνων Φιλελευθέρων με ποσοστό άνω του 20%.
Χαρακτηριστική στις εκλογές αυτές ήταν η χαμηλή προσέλευση στις κάλπες, της τάξεως του 39%. Το ποσοστό αυτό θεωρείται το μικρότερο ποσοστό συμμετοχής αφότου κατέρρευσε το κομμουνιστικό σύστημα της χώρας το Δεκέμβριο του 1989. Οι εκλογές διεξήχθησαν με νέο εκλογικό σύστημα και συνέπεσαν με εθνική εορτή, κάτι που δικαιολογεί σε μεγάλο βαθμό την υψηλή αποχή. Στις 10 Δεκεμβρίου 2008 ο οικονομολόγος Τεοντόρ Στολόγιαν διορίστηκε από τον πρόεδρο Μπασέσκου νέος πρωθυπουργός. Λίγες ημέρες μετά, ο Στολόγιαν παραιτήθηκε. Νέος πρωθυπουργός διορίστηκε από τον Μπασέσκου ο αρχηγός του Φιλελεύθερου Δημοκρατικού Κόμματος (PDL), Εμίλ Μποκ. Λίγο αργότερα οριστικοποιήθηκαν και οι λεπτομέρειες της νέας κυβέρνησης συνασπισμού, ανάμεσα σε Σοσιαλιστές και Φιλελεύθερους. Το Δημοκρατικό Φιλελεύθερο Κόμμα (PDL) έλαβε τα υπουργεία Οικονομικών στη νέα κυβέρνηση, ενώ το Σοσιαλδημοκρατικό Κόμμα PSD ανέλαβε τα υπουργεία Κοινωνικής Πρόνοιας, συμπεριλαμβανομένων των Υπουργείων Εσωτερικών και Εξωτερικών. Η νέα κυβέρνηση έλαβε ψήφο εμπιστοσύνης από τη Βουλή στις 22 Δεκεμβρίου 2008.
Μάχη της Πύδνας

Τα προηγηθέντα

Οι Ρωμαίοι, έπειτα από την κήρυξη πολέμου από το βασιλιά της Μακεδονίας Περσέα, εκστράτευσαν το 171 π.Χ. κατά του Μακεδονικού κράτους με αρχηγό το Ρωμαίο ύπατο Αιμίλιο Παύλο. Ύστερα από πολύχρονους αγώνες κατόρθωσαν να περάσουν τα στενά των Τεμπών, να κυριέψουν το Λιτόχωρο και τελικά εξανάγκασαν τους Μακεδόνες σε υποχώρηση μέχρι την περιοχή της αρχαίας Πύδνας.

Τα αντίπαλα στρατόπεδα

Ο μακεδονικός στρατός αποτελούνταν από 30.000 φαλαγγίτες, 9.000 ελαφρά οπλισμένους («ψιλοί») και 4.000 ιππείς με αρχηγό το Βασιλιά Περσέα, ο οποίος έμελε να είναι ο τελευταίος Βασιλιάς της Μακεδονίας. Η Ρώμη είχε να αντιτάξει 23.800 λεγεωνάριους, 9.600 ελαφρά οπλισμένους και 4.200 ιππείς, με αρχηγό τον ύπατο Λεύκιο Αιμίλιο Παύλο. Στη μάχη έλαβαν επίσης μέρος οπλίτες απο ελληνικές πόλεις (της Αιτωλίας, Θεσσαλίας, Αχαϊας και Ηπείρου, καθώς και απο την Πέργαμο), πόλεις που είχαν συμμαχήσει με τους Ρωμαίους, εναντίον του Περσέα.
Η καθοριστική σύγκρουση έλαβε χώρα στην πεδιάδα μεταξύ των ποταμών Αίσονα (Μαυρονέρι) και Λεύκου (Πέλεκα), στην Πιερία.

Πρώτα δείγματα νίκης των Μακεδόνων

Τον Ιούνιο του 168 π.Χ.  στην Αρχαία Πύδνα επιτέθηκαν πρώτοι οι Μακεδόνες. Οι Ρωμαίοι αναγκάστηκαν αρχικά σε υποχώρηση. Αργότερα όμως προχώρησαν σε αιφνιδιαστική αντεπίθεση, έχοντας στη μάχη και ελέφαντες.

Τελική έκβαση και ήττα

Ο ενθουσιασμός του μακεδονικού στρατού από την ευνοϊκή εξέλιξη της πρώτης αυτής συγκρούσης παρέσυρε τον Περσέα και διέταξε γενική επίθεση του στρατού του. Οι Ρωμαίοι υποχώρησαν προς τα υψώματα, όπου διασπάστηκε  η συνοχή της μακεδονικής φάλαγγας. Αυτό το γεγονός οδήγησε και στη μεγάλη ήττα. Οι απώλειες για τους Μακεδόνες ήταν τεράστιες. Μια επέμβαση του ιππικού που ενδεχομένως μετρίαζε την υπεροχή των Ρωμαίων δεν έγινε ποτέ, αφού οι Μακεδόνες άρχοντες είχαν έλθει σε ρήξη με τον βασιλιά τους και δεν πολέμησαν εκείνη την ημέρα.

Απώλειες

Σε λίγο κατά μήκος όλου του μετώπου η μάχη εξελίχθηκε για τους Μακεδόνες σε αληθινή σφαγή. Οι νεκροί τους υπολογίζονται σε 20.000 έναντι 200 Ρωμαίων, ενώ 5.000 πιάστηκαν αιχμάλωτοι. Οι αριθμοί εντούτοις δίνονται μεταγενέστερα από φιλορωμαϊκές πηγές και θεωρούνται μάλλον υπερβολικοί, καθώς οι στρατηγοί της Δημοκρατικής περιόδου έτειναν να διογκώνουν τις νίκες τους με σκοπό το πολιτικό όφελος.

Επακόλουθα

Οι Ρωμαίοι εκμηδένισαν  πολιτικά και στρατιωτικά τη Μακεδονία, την ισχυρότερη ελληνική δύναμη ενάντια στον ρωμαϊκό επεκτατισμό. Η μάχη της Πύδνας ήταν η τελευταία νικηφόρα μάχη των Ρωμαίων στη Μακεδονία, η οποία και υποτάχτηκε στο σύνολό της. Ο Περσέας διέφυγε στη Σαμοθράκη, αιχμαλωτίστηκε όμως αργότερα με δόλιο τρόπο από τους νικητές Ρωμαίους και διαπομπεύτηκε σε θρίαμβο στη Ρώμη.
Άγιος Παύλος, Δομινίκα

Γεωγραφία

Ο Άγιος Παύλος βρίσκεται δυτικά της Δομινίκας. Συνορεύει στα βόρεια με τον Άγιο Ιωσήφ, στα νότια με τον Άγιο Γεώργιο και στα ανατολικά με τον Άγιο Δαβίδ. Έχει έκταση 67.4 km² (26 τετρ. μίλια). Είναι η πέμπτη μεγαλύτερη ενορία σε έκταση και σε πληθυσμό, μετά τον Άγιο Ανδρέα, τον Άγιο Δαβίδ, τον Άγιο Ιωσήφ και τον Άγιο Πατρίκιο.

Μεταφορές

Ο Άγιος Μάρκος, και συγκεκριμένα η Κέινφιλντ συμπεριλαμβάνει το μικρότερο από τα μόνο δύο αεροδρόμια της Δομινίκας, το Αεροδρόμιο Κέινφιελντ, που βρίσκεται 3 μίλια βορειοανατολικά της Ροζό (το άλλο είναι το Μέλβιλ Χωλ).
Ιερός Λόχος 2012

Ο Ιερός Λόχος 2012 είναι ακροδεξιά, εθνικιστική οργάνωση.
Ιδρύθηκε το 2012 στη Θεσσαλονίκη και τη θέση του προέδρου κατέχει ο Ανδρέας Γενιάς, ενώ υπάρχει παράρτημα και στο Αμύνταιο. Εκδίδει το διμηνιαίο έντυπο Ο Ιερολοχίτης. Διατηρεί σχέσεις με τη σχισματική αδελφότητα της Μονής Εσφιγμένου του Αγίου Όρους.
Τα μέλη της συμμετέχουν σε συλλαλητήρια υπέρ της ελληνικότητας της Μακεδονίας, κατά των προσφύγων, κατά του gay pride, ενώ έχουν κατηγορηθεί επανειλημμένα για επεισόδια κατά τη διάρκεια πολιτικών και πολιτιστικών εκδηλώσεων.

Επεισόδια στο Thessaloniki Pride

Τον Ιούνιο του 2017, μέλη της οργάνωσης επιχείρησαν να διακόψουν την παρέλαση του 6ου Thessaloniki Pride, με συνέπεια να τους απωθήσουν τα ΜΑΤ.

Επεισόδια στην παράσταση Η Ώρα του Διαβόλου

Τον Οκτώβριο του 2017, μέλη της οργάνωσης επιχείρησαν να διακόψουν τη θεατρική παράσταση Η Ώρα του Διαβόλου (βασισμένη σε κείμενο του Πορτογάλου Φερνάντο Πεσσόα) στο θέατρο Αριστοτέλειον, με συνέπεια να τους απωθήσουν τα ΜΑΤ.

Επίθεση στον Γιάννη Μπουτάρη

Τον Μάιο του 2018, σύμφωνα με την Ελληνική Αστυνομία, μέλη της οργάνωσης είχαν πρωτοστατήσει στον ξυλοδαρμό του -τότε δημάρχου Θεσσαλονίκης- Γιάννη Μπουτάρη. Φαίνεται, επίσης, πως διατηρούν στενές σχέσεις με παράγοντες της Χρυσής Αυγής. Για την επίθεση καταδικάστηκαν τρία άτομα με την κατηγορία της συμμετοχής σε προσχεδιασμένη επίθεση. Λίγες ημέρες νωρίτερα, είχε κυκλοφορήσει στο διαδίκτυο η ψευδής είδηση ότι ο Μπουτάρης είχε διοργανώσει gay pride την ίδια μέρα με τις εκδηλώσεις για τη γενοκτονία των Ποντίων.

Επεισόδια στην Κατερίνη

Τον Φεβρουάριο του 2019 στην Κατερίνη, εννιά μέλη της οργάνωσης προσήχθησαν από την Αστυνομία κατά τη διάρκεια συγκέντρωσης που διοργανώθηκε από ακροδεξιές ομάδες ενόψει εκδήλωσης του ΣΥΡΙΖΑ, καθώς εξαπέλυαν ύβρεις και απειλές προς τους συμμετέχοντες. Ο -τότε βουλευτής της Χρυσής Αυγής- Ηλίας Παναγιώταρος δημοσίευσε μήνυμα συμπαράστασης στους προσαχθέντες.

Επεισόδια στην παράσταση Πυρκαγιές

Τον Μάρτιο του 2019, τέσσερις άντρες επιχείρησαν να διακόψουν τη θεατρική παράσταση Πυρκαγιές του Λιβανοκαναδού Ουαζντί Μουαουάντ (διευθυντή σήμερα του θεάτρου La Colline του Παρισιού) στο Βασιλικό Θέατρο ΚΘΒΕ, διαμαρτυρόμενοι για «εξύβριση των Θείων». Με ανακοινώσεις τους καταδίκασαν το περιστατικό ο ΣΥΡΙΖΑ και το ΚΚΕ.

Makedonian Pride

Τον Απρίλιο του 2019, επιχείρησαν να διοργανώσουν εκδήλωση στη Θεσσαλονίκη με τίτλο Makedonian Pride απευθυνόμενοι προς όλες τις εθνικιστικές ομάδες, με σκοπό «να γίνει ένας εθνικιστικός θεσμός» για την πόλη. Τελικά ματαιώθηκε καθώς το Δημοτικό Συμβούλιο Καλαμαριάς αρνήθηκε να παραχωρήσει την απαραίτητη άδεια, ενώ την ίδια ώρα πραγματοποιήθηκε αντιφασιστικό συλλαλητήριο.
Ιωάννης Φρειδερίκος του Χόλσταϊν-Γκόττορπ

Βιογραφία

Ήταν γιος του Αδόλφου δούκα του Χόλσταϊν-Γκόττροπ και της Χριστίνας, κόρης του Φιλίππου Α΄ λάντγκραβου της Έσσης. 
Γεννήθηκε στο Γκόττορπ του Σλέσβιχ και απεβίωσε στο Άλτκλοστερ, στο σημερινό Μπουξτεχούντε το 1634 σε ηλικία 55 ετών.
Mazda RX-7

Βασικά στοιχεία

Το πρώτο RX-7 παραγόταν με ένα δι-ρότορο περιστροφικό κινητήρα Βάνκελ, αρχικού κυβισμού 1.146 κυβικών εκατοστών, που σύντομα όμως αυξήθηκε στα 1.308 κυβικά εκατοστά. Ο συμπαγής και ελαφρύς Wankel περιστροφικός κινητήρας βρίσκεται λίγο πίσω από τον εμπρός άξονα. Διατέθηκε ως διθέσιο δίπορτο κουπέ, αλλά με προαιρετικά πίσω καθίσματα στην Ιαπωνία, την Αυστραλία, τις Ηνωμένες Πολιτείες και σε άλλα μέρη του κόσμου. Κυκλοφόρησε σε τρεις γενιές, με την τελευταία να είναι η διασημότερη όλων και η οποία είχε Wankel κινητήρα 1.3 λίτρων με δύο τουρμπίνες.
Η γυναίκα της Ζάκυθος

Η γυναίκα της Ζάκυθος είναι πεζό έργο του Διονύσιου Σολωμού, το οποίο συνέγραψε κατά διαστήματα από το 1826 έως το 1833. 
Στο κείμενο, ο αφηγητής κάνει πρωτοπρόσωπη αφήγηση και είναι παρών ή αοράτως παρών σε όλη την έκταση της αφήγησης. Το θέμα του κειμένου αναφέρεται σε μια γυναίκα στην πόλη της Ζακύνθου, που μιλάει για την ασχήμια, την κακία της και την σκληρή συμπεριφορά απέναντι στις Μεσολογγίτισσες που είχαν καταφύγει στην Ζάκυνθο. Μας μιλάει και για το απροκάλυπτο μίσος της εναντίον της επαναστατημένης Ελλάδας, καθώς και για την μελλοντική τιμωρία της γυναίκας αυτής. Το έργο θεωρείται ημιτελές.
Ο Σολωμός άρχισε να γράφει το έργο τον Απρίλιο του 1826 στη Ζάκυνθο σε ένα σχεδίασμα που ολοκλήρωσε στην Κέρκυρα τον Δεκέμβριο του 1829. Το δεύτερο άρχισε αμέσως μετά ως τον Νοέμβριο του 1833 και το τρίτο τον Δεκέμβριο του ίδιου χρόνου.
War Child

Βραβεία

War Child (άλμπουμ)
Ηνωμένες Πολιτείες (RIAA Certification): Χρυσός